Growth/Newsletters/12/hu

 Üdvözlünk a Növekedési csapat tizenkettedik hírlevelében!

A Növekedési csapat célja olyan szoftvermódosítások kidolgozása, amelyek segítenek megtartani a közepes méretű Wikimédia-projektek új közreműködőit.



Általános hírek

 * A mentoroknak szóló képzés már megjelent. A képzés először a cseh közösségen került kipróbálásra, de jól sikerült.
 * A növekedési csapat eszközei a magyar, az ukrán és az örmény Wikipédiára is telepítve lettek. Amennyiben a te közösséged lelkesen fogadja az újonnan érkezőket, arra bátorítunk, hogy vedd fel velünk a kapcsolatot, hogy közösen ellenőrizhessük, hogy a te wikid is jogosult-e erre. Ezután végigmehetsz az ellenőrző listán, hogy elkezdhesd az eszközök beállítását.



Termékeny szerkesztések az új szerkesztők feladataiból
November 20-án telepítettük az újoncfeladatok alapvető munkamenetét a célwikikre, és a korai eredmények igen izgalmasnak tűnnek.




 * A kezdőlapjukat felkereső új felhasználók körülbelül 1,5%-a fejezi be a szerkesztést, és ment el egy javasolt szerkesztést. Ez eddig több mint 450 szerkesztést jelentett az összes wikin, mind az asztali, mind a mobil felhasználók részéről.
 * Ha megnézzük az új felhasználók által végzett szerkesztéseket, azt látjuk, hogy azok nagyrészt pozitívak! Örömmel látjuk, hogy ez a funkció láthatóan nem ösztönzi a vandálokat.
 * A szerkesztések 75%-a produktív és nem visszafordított.
 * A szerkesztések 95%-a jó szándékúnak tűnik.
 * A szerkesztések többsége copyedit és linkek hozzáadása, néhány új felhasználó pedig tartalmat és hivatkozásokat is hozzáad. A copyeditek javasoltak a leginkább.
 * Az eddigi eredményekkel kapcsolatos további részletekért kattints ide.



Témaillesztés telepítve
A szerkesztői tesztek eredményei azt bizonyították, hogy az új belépők valószínűleg több javasolt szerkesztést végeznek, ha olyan szócikkeket választhatnak, melyek az őket érdeklő témához kapcsolódnak, például "tudomány", "zene" vagy "sport".


 * Január 21-én bevetettük a témaillesztést kísérleti wikiprogramjainkon. Az új szerkesztők már használják. Arra számítunk, hogy ennek hatására még több új felhasználó fogja kipróbálni a javasolt szerkesztéseket, és egyre többen fogják azokat elvégezni.
 * Az elkövetkező hetekben javítani fogjuk a témaillesztéshez használt algoritmus pontosságát, mely az ORES projekt része.



Következő lépések az új szerkesztők feladataihoz
Mivel pozitív eredményeket látunk az új felhasználók feladataiból, a Növekedési csapat azt tervezi, hogy erőfeszítéseinket a munkafolyamat javítására összpontosítjuk, és még több új szerkesztőt ösztönzünk a használatára.


 * Útmutatás: A következő lépésként a súgópanelt fogjuk használni arra, hogy útmutatást adjunk az új belépőknek a javasolt szerkesztések elvégzése során, és hogy az első szerkesztés befejezése után újabb szerkesztésre ösztönözzük őket. Az eszköz felhasználói tesztjei során a demóvideók voltak az egyik legkedveltebb tulajdonság, és el fogunk gondolkodni azon, hogyan lehetne ezeket hozzáadni.
 * A munkafolyamat elindítása: A kezdőlapjukat felkereső új felhasználóknak csak körülbelül 20%-a kezdi el az új szerkesztők feladatát. A kezdőlap különböző elrendezéseit fogjuk kipróbálni, hogy több új szerkesztőt ösztönözzünk arra, hogy kipróbálja az újoncfeladatokat.
 * További feladattípusok: olyan módszereket kutatunk, melyekkel specifikusabb feladatokat ajánlhatunk az új szerkesztőknek, például konkrét linkeket, melyeket hozzá kell adni, vagy képeket, melyeket a Commonsból származó szócikkekhez lehet hozzáadni.

'' A Növekedési csapat hírlevelét a Növekedési csapat készíti, és egy bot kézbesíti • Visszajelzés küldése • Feliratkozás vagy leiratkozás. '' 